Document ID: 31986R0421

*****
ΚΑΝΟΝΙΣΜΟΣ (ΕΟΚ) αριθ. 421/86 ΤΗΣ ΕΠΙΤΡΟΠΗΣ
της 25ης Φεβρουαρίου 1986
για τροποποίηση του κανονισμού (ΕΟΚ) αριθ. 771/74 και του κανονισμού (ΕΟΚ) αριθ. 2188/84 με πρόβλεψη κοινοτικής μεθόδου για προσδιορισμό του ποσοστού της τετραϋδροκανναβινόλης στην κάνναβη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1308/70 του Συμβουλίου της 29ης Ιουνίου 1970 περί κοινής οργανώσεως της αγοράς στον τομέα του λίνου και της καννάβεως (1), όπως τροποποιήθηκε τελευταία από τον κανονισμό (ΕΟΚ) αριθ. 1430/82 (2), και ιδίως το άρθρο 4 παράγραφος 5,
τον κανονισμό (ΕΟΚ) αριθ. 2059/84 του Συμβουλίου της 16ης Ιουλίου 1984 για τον καθορισμό των γενικών κανόνων σχετικά με τα περιοριστικά μέτρα κατά την εισαγωγή καννάβεως και κανναβόσπορων και την τροποποίηση του κανονισμού (ΕΟΚ) αριθ. 619/71 όσον αφορά την κάνναβη (3), και ιδίως το άρθρο 4,
Εκτιμώντας:
ότι το άρθρο 3 παράγραφος 1 του κανονισμού (ΕΟΚ) αριθ. 619/71 του Συμβουλίου (4), όπως τροποποιήθηκε τελευταία από τον κανονισμό (ΕΟΚ) αριθ. 2059/84, προβλέπει ότι η ενίσχυση για την κάνναβη χορηγείται μόνο σ' αυτήν που παράγεται από πιστοποιημένους σπόρους των ποικιλιών για τις οποίες έχει διαπιστωθεί ότι ο μέσος όρος του ποσοστού τετραϋδροκανναβινόλης (THC) δεν υπερβαίνει ορισμένα αποδεκτά όρια· ότι το άρθρο 6α του κανονισμού (ΕΟΚ) αριθ. 771/74 της Επιτροπής της 29ης Μαρτίου 1974 περί των λεπτομερειών σχετικά με την ενίσχυση για το λίνο και την κάνναβη (5), όπως τροποιήθηκε τελευταία από τον κανονισμό (ΕΟΚ) αριθ. 2188/84 (6), προβλέπει κυρίως ότι ο προσδιορισμός των ποσοστών THC και η δειγματοληψία για τον προσδιορισμό αυτό πραγματοποιούνται προσωρινά με ορισμένους όρους και με μέθοδο που επιλέγουν τα κράτη μέλη· ότι, λαμβάνοντας υπόψη την πείρα που αποκτήθηκε, πρέπει να καθορισθεί ενιαία μέθοδος για όλη την Κοινότητα και συνεπώς να τροποποιηθεί ο κανονισμός (ΕΟΚ) αριθ. 771/74·
ότι ο κανονισμός (ΕΟΚ) αριθ. 2059/84 προβλέπει επιπλέον, στο άρθρο 2, ότι η ακατέργαστη κάνναβη που προέρχεται από τρίτες χώρες μπορεί να εισαχθεί μόνον αν αποδειχθεί ότι το ποσοστό της THC δεν είναι μεγαλύτερο από ορισμένα όρια· ότι το άρθρο 2 παράγραφος 2 δεύτερο εδάφιο του κανονισμού (ΕΟΚ) αριθ. 2188/84 προβλέπει ότι, μέχρις ότου θεσπισθεί κοινοτική μέθοδος ανάλυσης, τα κράτη μέλη, για τον προσδιορισμό του βάρους της THC σε σχέση με το βάρος του αντιπροσωπευτικού δείγματος που είχαν λάβει κατά την εισαγωγή, εφαρμόζουν μέθοδο της επιλογής τους· ότι, λαμβανομένης υπόψη της αποκτηθείσας πείρας, πρέπει να καθοριστεί η κοινοτική αυτή μέθοδος, τροποποιώντας αναλόγως τον εν λόγω κανονισμό·
ότι ο καθορισμός της περιεκτικότητας της Δ9 THC αποδεικνύεται η καταλληλότερη μέθοδος για τη μέτρηση του ποσοστού της THC στην κάνναβη, δεδομένου ότι αποτελώντας το ισομερές που αποτελεί το μεγαλύτερο μέρος του προϊόντος, πρέπει να θεωρηθεί ως αντιπροσωπευτικό του συνολικού της THC· ότι θα πρέπει συνεπώς να επιλεγεί αυτή η μέθοδος·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λίνου και Κάνναβης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 771/74 τροποποιείται ως εξής:
1. Το άρθρο 6α αντικαθίσταται από το ακόλουθο κείμενο:
«Άρθρο 6α
Ο προσδιορισμός του ποσοστού τετραϋδροκανναβινόλης (THC) και η δειγματοληψία, προκειμένου να γίνει ο προσδιορισμός, πραγματοποιούνται σύμφωνα με την ενιαία για όλη την Κοινότητα μέθοδο που προβλέπεται στο παράρτημα Γ.»
2. Προστίθεται το ακόλουθο παράρτημα Γ:
«ΠΑΡΑΡΤΗΜΑ Γ
ΚΟΙΝΟΤΙΚΗ ΜΕΘΟΔΟΣ ΠΡΟΣΔΙΟΡΙΣΜΟΥ ΤΗΣ Δ9 THC ΤΩΝ ΠΟΙΚΙΛΙΩΝ ΚΑΝΝΑΒΗΣ
1. Αντικείμενο και πεδίο εφαρμογής
Η μέθοδος προσδιορίζει την περιεκτικότητα των ποικιλιών κάνναβης (Cannabis sativa L) σε Δ9 τετραϋδροκανναβινόλης (Δ9 THC ) για την εξακρίβωση της τήρησης των όρων που προβλέπονται στο άρθρο 3 παράγραφος 1 του κανονισμού (ΕΟΚ) αριθ. 619/71.
2. Αρχή
Ποσοτικός προσδιορισμός της Δ9 THC με χρωματογραφία σε αέρια φάση (CPG) μετά από εκχύλιση με κατάλληλο διαλύτη.
3. Εξοπλισμός
- χρωματογράφος αερίου φάσεως, με ανιχνευτή ιονισμού φλόγας,
- γυάλινη στήλη μήκους 2,50 m και διαμέτρου 3,2 mm (1 / 8 της ίντσας) η οποία έχει πληρωθεί με στάσιμη φάση του τύπου φαινυλ-μεθυλ-σιλικόνης (π.χ. OV 17 κατά 3 %) εμποτισμένη με κατάλληλο υπόστρωμα.
4. Δειγματοληψία και σμίκρυνση του δείγματος
Δειγματοληψία
Λαμβάνονται από έναν πληθυσμό ορισμένης ποικιλίας κάνναβης 500 τουλάχιστον στελέχη, κατά προτίμηση από διάφορα σημεία, αποφεύγοντας τα περιθώρια. Η δειγματοληψία αυτή γίνεται κατά το διάστημα της ημέρας και στο τέλος της ανθοφορίας. Τα δείγματα αυτά αφού αναμειχθούν θα είναι ένα αντιπροσωπευτικό σύνολο της παρτίδας. Το λαμβανόμενο υλικό ξηραίνεται σε θερμοκρασία περιβάλλοντος.
Σμίκρυνση του δείγματος
Το δείγμα που έχει ληφθεί όπως περιγράφεται ανωτέρω σμικρύνεται ενδεχόμενα σε 500 στελέχη. Το σμικρυσμένο δείγμα πρέπει να είναι αντιπροσωπευτικό του αρχικού δείγματος.
Το νέο δείγμα διαιρείται σε δύο μέρη: το ένα μέρος προορίζεται για το εργαστήριο που έχει αναλάβει τον προσδιορισμό της περιεκτικότητας σε Δ9 THC, ενώ το άλλο προορίζεται για μια ενδεχόμενη συγκριτική ανάλυση.
5. Αντιδραστήρια
- πετρελαϊκός αιθέρας (40/65 °C) ή διαλύτης παρόμοιας πολικότητας,
- Δ9 τετραϋδροκανναβινόλη (Δ9 THC) χρωματογραφικώς καθαρή,
- αιθανολικό διάλυμα 0,1 % (β/ο) androstene 3-17 dione, χρωματογραφικώς καθαρό.
6. Προετοιμασία του εργαστηριακού δείγματος
Από το φυτικό υλικό που περιέχεται στο δείγμα που παραλαμβάνει το εργαστήριο, λαμβάνεται για τον προσδιορισμό της περιεκτικότητας σε Δ9 THC, το ανώτερο τρίτο των φυτών, αφού απομακρυνθούν προηγουμένως οι βλαστοί και τα σπέρματα. Κατόπιν, το φυτικό αυτό υλικό ξηραίνεται μέχρις σταθερού βάρους σε πυριαντήριο, η θερμοκρασία του οποίου δεν υπερβαίνει τους 40 °C .
7. Εκχύλιση
Το υλικό που λαμβάνεται σύμφωνα με το ανωτέρω σημείο 6 ημικονιορτοποιείται (κόσκινο των 1 000 βροχίδων ανά cm2). 2,0 gr καλά αναμεμειγμένης σκόνης εκχυλίζονται με 30 έως 40 ml πετρελαϊκού αιθέρα (40-65 °C). Η σκόνη αφού αφεθεί σ' επαφή με το διαλύτη επί 24 ώρες και κατόπιν αναδευθεί μηχανικά επί μία ώρα, διηθείται. Το ίζημα υποβάλλεται σε τρείς εκχυλίσεις με τις ίδιες συνθήκες. Τα πετρελαϊκοαιθερικά διαλύματα εξατμίζονται μέχρι ξηρού. Το υπόλειμμα παραλαμβάνεται με 10,0 ml πετρελαϊκού αιθέρα. Το νέο αυτό εκχύλισμα χρησιμοποιείται στην ποσοτική ανάλυση με χρωματογραφία σε αέρια φάση. 8. Ποσοτική ανάλυση με χρωματογραφία σε αέρια φάση
α) Προετοιμασία των προς προσδιορισμό διαλυμάτων
Το ξηρό υπόλειμμα, που έχει παραληφθεί με τα 10,0 ml πετρελαϊκού αιθέρα, θα υποβληθεί σε ποσοτική ανάλυση, προκειμένου να προσδιοριστεί η Δ9 THC που περιέχει. Γι' αυτό θα εφαρμοστεί η τεχνική του «εσωτερικού προτύπου» και θα υπολογισθεί το εμβαδόν των κορυφών.
1 ml του διαλύματος πετρελαϊκού αιθέρα εξατμίζεται μέχρι ξηρού. Το υπόλειμμα παραλαμβάνεται με 2,0 ml αιθανολικού διαλύματος 0,1 % androstene 3-17 dione (εσωτερικό πρότυπο με χρόνο συγκράτησης σαφώς μεγαλύτερο εκείνου των διαφόρων κανναβινοειδών και μάλιστα διπλό περίπου εκείνου της Δ9 THC).
πρότυπες συγκεντρώσεις
0,10 - 0,25, 0,50 - 1,0 και 1,5 mg Δ9 THC σε 1 ml αιθανυλικού διαλύματος 0,1 % androstene 3-17 dione.
β) Συνθήκες λειτουργίας των οργάνων
1.2 // θερμοκρασία του φούρνου: // 240 °C· // θερμοκρασία του συστήματος εισόδου: // 280 °C· // θερμοκρασία του ανιχνευτή: // 270 °C. // Ταχύτητα ροής του αζώτου: // 25 ml/min· // ταχύτητα ροής του υδρογόνου: // 25 ml/min· // ταχύτητα ροής του αέρα: // 300 ml/min.
Διαβιβαζόμενος όγκος: 1 μl του τελικού αιθανολικού διαλύματος.
Ο σχετικός χρόνος συγκράτησης της Δ9 THC υπολογίζεται ως προς το androstene.
9. Έκφραση των αποτελεσμάτων
Το αποτέλεσμα εκφράζεται σε Δ9 THC ανά 100 g δείγματος εργαστηρίου, ξηραμένου μέχρι σταθερού βάρους.
Το αποτέλεσμα επιδέχεται όριο αντοχής 0,03 g ανά 100 g.»
Άρθρο 2
Ο κανονισμός (ΕΟΚ) αριθ. 2188/84 τροποποιείται ως εξής:
1. Στο άρθρο 2 παράγραφος 2 το τελευταίο εδάφιο αντικαθίσταται από το ακόλουθο κείμενο:
«Ο προσδιορισμός του βάρους THC σε σχέση με το βάρος του δείγματος πραγματοποιείται σύμφωνα με την ενιαία για όλη την Κοινότητα μέθοδο που προβλέπεται στον παρόντα κανονισμό.»
2. Προστίθεται το ακόλουθο παράρτημα:
«ΠΑΡΑΡΤΗΜΑ
ΚΟΙΝΟΤΙΚΗ ΜΕΘΟΔΟΣ ΠΟΣΟΤΙΚΟΥ ΠΡΟΣΔΙΟΡΙΣΜΟΥ ΤΗΣ Δ9 THC ΣΤΗΝ ΑΚΑΤΕΡΓΑΣΤΗ ΚΑΝΝΑΒΗ
1. Αντικείμενο και πεδίο εφαρμογής
Η μέθοδος προσδιορίζει την περιεκτικότητα της ακατέργασης κάνναβης (Cannabis sativa L.) σε Δ9 τετραϋδροκανναβινόλης (Δ9 THC) για την εξακρίβωση της τήρησης των όρων που προβλέπονται στο άρθρο 2 σημείο 1 του κανονισμού (ΕΟΚ) αριθ. 2059/84.
2. Αρχή
Ποσοτικός προσδιορισμός της Δ9 THC με χρωματογραφία σε αέρια φάση μετά από εκχύλιση με κατάλληλο διαλύτη. 3. Εξοπλισμός
- χρωματογράφος αερίου φάσεως με ανιχνευτή ιονισμού φλόγας,
- γυάλινη στήλη μήκους 2,50 m και διαμέτρου 3,2 mm (1 / 8 της ίντσας) η οποία έχει πληρωθεί με στάσιμη φάση του τύπου φαινυλ-μεθυλ-σιλικόνης (π.χ. OV 07 κατά 3 %) εμποτισμένη με κατάλληλο υπόστρωμα.
4. Δειγματοληψία και σμίκρυνση του δείγματος
Δειγματοληψία
Από την μάζα ενός προϊόντος προς εισαγωγή λαμβάνονται πέντε τουλάχιστον βασικά δείγματα από διάφορα σημεία της προς εξέταση παρτίδας. Το καθένα έχει βάρος τουλάχιστον 1 000 g. Τα δείγματα αυτά αφού αναμειχθούν θα είναι ένα αντιπροσωπευτικό σύνολο της παρτίδας.
Σμίκρυνση του δείγματος
Το δείγμα που έχει ληφθεί όπως περιγράφεται ανωτέρω σμικρύνεται ενδεχόμενα σε 1 000 g. Το σμικρυσμένο δείγμα πρέπει να είναι αντιπροσωπευτικό του αρχικού δείγματος. Αν το υλικό είναι υγρό ξηραίνεται στον αέρα.
Το νέο δείγμα διαιρείται σε δύο μέρη: το ένα μέρος προορίζεται για το εργαστήριο που έχει αναλάβει τον προσδιορισμό της περιεκτικότητας σε Δ9 THC, ενώ το άλλο προορίζεται για μια ενδεχόμενη συγκριτική ανάλυση.
5. Αντιδραστήρια
- πετρελαϊκός αιθέρας (40/65 °C) ή διαλύτης παρόμοιας πολικότητας,
- Δ9 τετραϋδροκανναβινόλη (Δ9 THC) χρωματογραφικώς καθαρή,
- αιθανολικό διάλυμα 0,1 % (β/ο) androstene 3-17 dione, χρωματογραφικώς καθαρό.
6. Προετοιμασία του εργαστηριακού δείγματος
Από το φυτικό υλικό που περιέχεται στο δείγμα που παραλαμβάνει το εργαστήριο λαμβάνεται για τον προσδιορισμό της περιεκτικότητας σε Δ9 THC, το ανώτερο τρίτο των φυτών ή, αν αυτό δεν είναι δυνατόν να αποχωριστεί, λαμβάνονται ολόκληρα τα φυτά, αφού απομακρυνθούν προηγουμένως οι βλαστοί και τα σπέρματα. Κατόπιν, το φυτικό αυτό υλικό ξηραίνεται μέχρις σταθερού βάρους σε πυριαντήριο, του οποίου η θερμοκρασία δεν υπερβαίνει τους 40 °C.
7. Εκχύλιση
Το υλικό που λαμβάνεται σύμφωνα με το ανωτέρω σημείο 6, ημικονιορτοποιείται (κόσκινο των 1 000 βροχίδων ανά cm2). 2,0 g καλά αναμεμειγμένης σκόνης εκχυλίζονται με 30 έως 40 ml πετρελαϊκού αιθέρα (40 - 65 °C). Η σκόνη, αφού αφεθεί σ' επαφή με το διαλύτη επί 24 ώρες και κατόπιν αναδευθεί μηχανικά επί μία ώρα, διηθείται. Το ίζημα υποβάλλεται σε δύο εκχυλίσεις με τις ίδιες συνθήκες. Τα πετρελαϊκοαιθερικά διαλύματα εξατμίζονται μέχρι ξηρού. Το υπόλλειμμα παραλαμβάνεται με 10,0 ml πετρελαϊκού αιθέρα. Το νέο αυτό εκχύλισμα χρησιμοποιείται στην ποσοτική ανάλυση με χρωματογραφία σε αέρια φάση.
8. Ποσοτική ανάλυση με χρωματογραφία σε αέρια φάση
α) Προετοιμασία των προς προσδιορισμό διαλυμάτων
Το ξηρό υπόλειμμα, που έχει παραληφθεί με τα 10,0 ml πετρελαϊκού αιθέρα, θα υποβληθεί σε ποσοτική ανάλυση, προκειμένου να προσδιοριστεί η Δ9 THC που περιέχει. Γι' αυτό θα εφαρμοστεί η τεχνική του «εσωτερικού προτύπου» και θα υπολογισθεί το εμβαδόν των κορυφών. 1 ml του διαλύματος πετρελαϊκού αιθέρα εξατμίζεται μέχρι ξηρού. Το υπόλειμμα παραλαμβάνεται με 2,0 ml αιθανολικού διαλύματος 0,1 % androstene 3-17 dione (εσωτερικό πρότυπο με χρόνο συγκράτησης σαφώς μεγαλύτερο εκείνου των διαφόρων κανναβινοειδών και μάλιστα διπλό περίπου εκείνου της Δ9 THC).
Πρότυπες συγκεντρώσεις
0,10 - 0,25, 0,50 - 1,0 και 1,5 mg Δ9 THC σε 1 ml αιθανολικού διαλύματος 0,1 % androstene 3-17 dione.
β) Συνθήκες λειτουργίας των οργάνων
1.2 // θερμοκρασία του φούρνου: // 240 °C· // θερμοκρασία του συστήματος εισόδου: // 280 °C· // θερμοκρασία του ανιχνευτή: // 270 °C. // Ταχύτητα ροής του αζώτου: // 25 ml/min· // ταχύτητα ροής του υδρογόνου: // 25 ml/min· // ταχύτητα ροής του αέρα: // 300 ml/min.
Διαβιβαζόμενος όγκος: 1 μl του τελικού αιθανολικού διαλύματος.
Ο σχετικός χρόνος συγκράτησης της Δ9 THC υπολογίζεται ως προς το androstene.
9. Έκφραση των αποτελεσμάτων
Το αποτέλεσμα εκφράζεται σε g Δ9 THC ανά 100 g δείγματος εργαστηρίου, ξηραμένου μέχρι σταθερού βάρους.
Το αποτέλεσμα επιδέχεται όριο αντοχής 0,03 g ανά 100 g.»
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Φεβρουαρίου 1986.

Labels: 3
16
17
6